**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP o lokacijski preveritvi za določanje obsega stavbnega zemljišča pri posamični poselitvi na delu EUP VG197**

*PRAVNA PODLAGA:*

* 138. člen Zakona o urejanju prostora (ZUreP-3; Uradni list RS, št. 199/21, 18/23 – ZDU-1O in 78/23 – ZUNPEOVE in 95/23 – ZIUOPZP, 23/24, 109/24)
* 18. člen Statuta Občine Renče-Vogrsko (Uradni list RS, št. 22/12 – UPB, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Občinska uprava

*OBRAZLOŽITEV:*

Z lokacijsko preveritvijo se dovoli preoblikovanje stavbnega zemljišča na posamični poselitvi na delu EUP VG197, na delu parcel št. \*77/1 in 733/4 obe k.o. 2314-Vogrsko, izvorno določenega v Odloku o občinskem prostorskem načrtu Občine Renče-Vogrsko (Uradno glasilo Občine Renče-Vogrsko, št. 10/14, 1/15, 16/23, v nadaljevanju OPN).

Za namen ohranjanja posamične poselitve z gradnjo stanovanjskega objekta se izvorno stavbno zemljišče površine 1119,00 m2 preoblikuje tako, da se na zahodnem delu izvzame površino 489,00 m2, na vzhodnem delu pa razširi za 489,00 m2. Nova površina stavbnega zemljišča bo tako znašala 1119,00m2.

Za lokacijsko preveritev je bil izdelan Elaborat lokacijske preveritve za določanje obsega stavbnega zemljišča pri posamični poselitvi na delu EUP VG197, ki ga je izdelalo podjetje OSA arhitekti d.o.o., Strma ulica 13, 2000 Maribor, št. 24-472, z datumom 16. 2. 2024, dopolnitev 30. 9. 2024, dopolnitev 26. 11. 2024, dopolnitev 2. 12. 2024.

Elaborat in mnenja nosilcev urejanja prostora so bili objavljeni na spletni strani občine. Vsi udeleženi v postopku priprave lokacijske preveritve so bili o tem obveščeni.

Glede na navedeno Občinskemu svetu Občine Renče-Vogrsko predlagamo sprejem predlaganega sklepa.

*RAZLOGI ZA SPREJETJE SKLEPA*

Z lokacijsko preveritvijo se omogoči vlagatelju preoblikovanje stavbnega zemljišča posamične poselitve v EUP VG197 opredeljeni v OPN občine Renče Vogrsko (Uradno glasilo Občine Renče-Vogrsko, št. 10/14, 1/15, 16/23) na način, da se del obstoječega stavbnega zemljišča izvzame in na drugem mestu doda, vse z namenom izvedbe gradbenega namena in s tem ohranjanja posamične poselitve.

*CILJI IN NAČELA:*

Lokacijska preveritev je instrument prostorskega načrtovanja, s katerim lahko občina na podlagi posameznih potreb v prostoru izvede manjše spremembe izvedbene regulacije prostora tako, da zaradi ohranjanja posamične poselitve preoblikuje ali spremeni obseg stavbnih zemljišč, kot so določena v OPN, in določi prostorske izvedbene pogoje.

*FINANČNE IN DRUGE POSLEDICE:*

/

Pripravil:

Jana Bavdaž

Višji svetovalec za okolje in prostor

in

Matjaž Pegan

Občinski urbanist

Na podlagi 138. člena Zakona o urejanju prostora (ZUreP-3; Uradni list RS, št. 199/21, 18/23 – ZDU-1O in 78/23 – ZUNPEOVE in 95/23 – ZIUOPZP, 23/24, 109/24) in 18. člena Statuta Občine Renče-Vogrsko (Uradni list RS, št. 22/12 – UPB, 88/15 in 14/18) je občinski svet Občine Renče-Vogrsko na \_\_\_\_\_\_\_ seji dne \_\_\_\_\_ sprejel naslednji

**S K L E P**

**o lokacijski preveritvi za določanje obsega stavbnega zemljišča pri posamični poselitvi na delu EUP VG197**

1. člen

S tem sklepom se potrdi lokacijska preveritev za določanje obsega stavbnega zemljišča pri posamični poselitvi na delu parcel št. \*77/1 in 733/4 obe k.o. 2314-Vogrsko z Elaboratom lokacijske preveritve za določanje obsega stavbnega zemljišča pri posamični poselitvi na delu EUP VG197, ki ga je izdelalo podjetje OSA arhitekti d.o.o., Strma ulica 13, 2000 Maribor, št. 24-472, z datumom 16. 2. 2024, dopolnitev 30. 9. 2024, dopolnitev 26. 11. 2024, dopolnitev 2. 12. 2024.

Identifikacijska številka lokacijske preveritve v zbirki prostorskih aktov je ID 4379.

1. člen

Z lokacijsko preveritvijo se dovoli preoblikovanje stavbnega zemljišča na posamični poselitvi iz 1. točke tega sklepa, izvorno določenega v Odloku o občinskem prostorskem načrtu Občine Renče-Vogrsko (Uradno glasilo Občine Renče-Vogrsko, št. 10/14, 1/15, 16/23, v nadaljevanju OPN).

Za namen ohranjanja posamične poselitve z gradnjo stanovanjskega objekta se izvorno stavbno zemljišče površine 1119,00 m2 preoblikuje tako, da se na zahodnem delu izvzame površino 489,00 m2, na vzhodnem delu pa razširi za 489,00 m2. Nova površina stavbnega zemljišča bo tako znašala 1119,00m2.

Nova oblika in velikost stavbnega zemljišča je določena v elaboratu lokacijske preveritve iz 1. točke tega sklepa, na grafičnem prikazu in digitalnem podatku shp.

1. člen

Na celotni površini novo določenega stavbnega zemljišča, ki se s tem sklepom preoblikuje, veljajo prostorski izvedbeni pogoji določeni z OPN.

Gradnja na stavbnem zemljišču, ki se s tem sklepom preoblikuje, se omogoči ob upoštevanju usmeritev iz geološko geomehanskega poročila.

1. člen

Občina podatek o spremenjeni obliki stavbnega zemljišča vnese v evidenco stavbnih zemljišč, ki jo vodi občina, ob naslednjih spremembah in dopolnitvah OPN pa jo ustrezno prikaže v grafičnem prikazu namenske rabe prostora.

Ta sklep se skupaj z elaboratom in mnenji nosilcev urejanja prostora objavi v prostorskem informacijskem sistemu.

1. člen

Ta sklep se objavi v Uradnih objavah v Občinskem glasilu in začne veljati naslednji dan po objavi.

Številka:

Datum:

Tarik Žigon

ŽUPAN